Ramiz Zeynalov restoranının məhkəmə qərarı olmadan, qanunsuz söküldüyünü bildirir. Hazırda davam edən məhkəmənin maraqlı məqamlarından biri odur ki, R.Zeynalovun restoranının sökülməsi də məhz dövlət sifarişini həyata keçirən “Azimport”la bağlıdır. Bu məhkəmə prosesində şirkətlə Xəzər Rayon İcra Hakimiyyəti arasında 2011-ci il-Bakı -Heydər Əliyev adına Beynəlxalq Hava Limanı- Zaqulba magistralı boyunca rayon ərazisindən keçən hissəsinin kənarındakı tikililərdə yerinə yetirilən əsaslı təmir və abadlıq işləri (5-ci mərhələdə), 2012-ci il-Bakı -Heydər Əliyev adına Beynəlxalq Hava Limanı-Mərdəkan dairəsi-Zaqulba magistral yolunun Xəzər rayonu ərazisindən keçən hissəsinin kənarındakı tikililərdə təmir-abadlıq işləri” (9-cu mərhələ), Xəzər Rayonu, Buzovna qəsəbəsində maqistral yolun kənarında yerləşən 26 saylı məktəbin təmiri və “Bakı-Mərdəkan magistral yolunun sağ tərəfində Qala qəsəbəsinə dönən yerdə istirahət parkının təmiri” ilə bağlı bağlanan tender sənədlərindən bəhs olunur. Amma maraqlıdır ki, “Azimport” şirkəti məhkəməyə bu tender müqavilələrinin əsli və ya natoriat təsdiqi olan sürətini yox, şirkət rəhbərinin əlyazmayla “əsli ilə eynidir” qeydini etdiyi natoriat təsdiqi olmayan müqavilə sürətlərini təqdim edib. Və həmin sənədlərdə də tenderin tərəflər arasında hansı məbləğə bağlandığının göstərilməli olduğu hissələr boş saxlanılıb.